|  |  |  |  |  |
| --- | --- | --- | --- | --- |
| Odborné učilište internátne, Švermova1, Valaská | | | | |
| **Smernica č. 01/2022** | | | |  |
| Výtlačok č.  **1** | Zmena č. | Počet strán  **21(aj s prílohami)** | | Zo dňa **24.01.2022** |
| **SMERNICA**  **O ORGANIZOVANÍ LYŽIARSKEHO**  **VÝCHOVNO-VÝCVIKOVÉHO KURZU** | | | | |
| **Vypracovala: Mgr. Milena Fábryová** | | | **Schválil/a: Mgr. Iveta Setváková**. | |
| **Funkcia: zástupca riaditeľa školy** | | | **Funkcia: riaditeľ školy** | |
| **Podpis:** | | | **Podpis** | |
| **Dátum schválenia: 24.01.2022**  **Dátum účinnosti: 25.01.2022** | | | | |

**Čl.1**

**Predmet úpravy**

Smernica je vypracovaná v zmysle Zákona č. 245/2008 Z. z. o výchove a vzdelávaní (školský zákon) podľa § 28ods.16, § 30ods.7, § 33ods.12 o zmene a doplnení niektorých zákonov v znení neskorších predpisov, Zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, Zákona č. 440/2015 Z. z. o športe a o zmene a doplnení niektorých zákonov v znení zákona 354/2016 Z. z., Zákona 597/2003 Z.z o financovaní základných škôl, stredných škôl a školských zariadení a o zmene a doplnení niektorých zákonov, Vyhlášky Ministerstva zdravotníctva Slovenskej republiky č. 526/2007 Z.z., ktorou sa ustanovujú podrobnosti o požiadavkách na zotavovacie podujatia, Vyhlášky MŠVVaŠ SR č.19/2017 o organizovaní lyžiarskeho výchovno-výcvikového kurzu (ďalej len LVVK)..

Smernicu vydáva riaditeľka Odborného učilišťa internátneho vo Valaskej. Smernica upravuje podrobnosti organizovania lyžiarskeho LVVK a je záväzná pre všetkých pedagogických zamestnancov školy, ktorí sú účastní na LVVK. Jej porušenie sa posudzuje ako porušenie pracovnej disciplíny.

**Čl.2**

**Všeobecné ustanovenia**

1. LVVK sa môže zúčastniť len žiak (ak ide o neplnoletého žiaka), od ktorého škola prijme záväznú prihlášku, informovaný súhlas a potvrdení o bez infekčnosti žiaka od rodiča alebo zákonného zástupcu

2. Ak má škola vhodné terénne a klimatické podmienky, organizuje LVVK spravidla dennou dochádzkou v mieste sídla školy alebo v najbližšom okolí školy na lyžiarskych tratiach.

3. V prípade záujmu a možností sa môže LVVK uskutočniť aj pobytovou formou

4. Finančný príspevok na LVVK prostredníctvom rozpočtovej kapitoly Ministerstva školstva vedy výskumu a športu Slovenskej republiky.

5. Pri zaisťovaní bezpečnosti a ochrany zdravia detí alebo žiakov so zdravotným znevýhodnením na LVVK má jeden pedagogický zamestnanec v skupine najviac osem žiakov; ak ide o žiakov slabozrakých, nepočujúcich alebo telesne postihnutých, najviac šesť žiakov so zvyškami zraku a žiakov, ktorí sa vzdelávajú v triede zriadenej ako trieda s individuálnym vzdelávacím programom, jedného žiaka.

6. Žiaci, ktorí sa zúčastnia LVVK musia byť po celú dobu trvania LVVK poistení proti úrazom

7. Pre deti alebo žiakov, ktorí sa LVVK nezúčastnia, zabezpečí riaditeľ školy náhradné vzdelávanie.

8. LVVK sa koná formou sústredenej päťdňovej výchovno-vzdelávacej činnosti v období mesiacov december - apríl.

9. Žiaci musia mať počas LVVK oblečený reflexný bezpečnostný odev alebo na sebe viditeľne umiestnené reflexné bezpečnostné prvky. Súčasťou výstroja je doporučená ochranná prilba, lyžiarske okuliare a lyžiarske rukavice.

10. Lyžiarsky výstroj žiaka spravidla zabezpečuje zákonný zástupca dieťaťa alebo žiaka.

**Čl.3**

**LVVK v špeciálnej základnej škole internátnej**

1. LVVK k trvá 5 dní v rozsahu 30 hodín. LVVK počas jedného LVVK dňa trvá spravidla šesť hodín. V tretí deň LVVK sa odporúča voľný poldeň.

2. Do trvania LVVK sa nezapočítava čas strávený dopravou na miesto konania výchovno-vzdelávacej aktivity.

3. LVVK absolvujú žiaci

* siedmeho ročníka vzdelávaní v A variante,
* siedmeho ročníka vzdelávaní v B variante podľa fyzických schopností a len na odporúčanie lekára.

4. Počet pedagogických zamestnancov sa ustanovuje tak, aby jedno lyžiarske družstvo tvorilo najviac 8 žiakov.

**Čl.4**

**LVVK v odbornom učilišti internátnom**

1. LVVK absolvujú žiaci druhého ročníka vzdelávacieho programu nižšieho stredného odborného vzdelávania podľa fyzických schopností.

2. LVVK sa uskutočňuje v rozsahu piatich vyučovacích dní, v rozsahu 30 hodín. V tretí deň LVVK sa odporúča voľný poldeň.

3. Do trvania LVVK sa nezapočítava čas strávený dopravou na miesto konania výchovno-vzdelávacej aktivity.

4. Počet pedagogických zamestnancov sa ustanovuje tak, aby lyžiarske družstvo jedného pedagogického zamestnanca tvorilo najviac 8 žiakov.

**Čl.5**

**LVVK v praktickej škole internátnej**

1. LVVK absolvujú žiaci druhého ročníka vzdelávacieho programu nižšieho stredného odborného vzdelávania podľa fyzických schopností a len na odporúčanie lekára.

2. LVVK sa uskutočňuje v rozsahu piatich vyučovacích dní, v rozsahu 30 vyučovacích hodín. V tretí deň LVVK sa odporúča voľný poldeň.

3. Do trvania LVVK sa nezapočítava čas strávený dopravou na miesto konania výchovno-vzdelávacej aktivity.

4. Počet pedagogických zamestnancov sa ustanovuje tak, aby lyžiarske družstvo jedného pedagogického zamestnanca tvorí najviac 8 žiakov.

**Čl.6**

**Plánovanie LVVK**

1. V prípade záujmu a možností ak sa LVVK uskutoční pobytovou formou, musí škola najmenej 30 dní pred začiatkom konania LVVK požiada regionálny úrad verejného zdravotníctva, príslušný podľa miesta konania LVVK o posúdenie zotavovacieho podujatia.[[1]](#footnote-1))

2. Pri obstaraní služby alebo tovaru, na ktoré sa použije príspevok podľa článku 3 ods. 5 a článku 4 ods. 5 sa postupuje podľa osobitného predpisu.[[2]](#footnote-2))

3. Na zabezpečenie zdravotnej starostlivosti na LVVK škola zabezpečí odborne spôsobilú osobu (ďalej len „zdravotník“), ktorá získala odbornú spôsobilosť na výkon odborných pracovných činností lekára, sestry, pôrodnej asistentky alebo zdravotníckeho záchranára podľa osobitného predpisu.[[3]](#footnote-3))

4. Riaditeľ školy alebo ním poverený pedagogický zamestnanec (ďalej len „vedúci LVVK“) pred uskutočnením LVVK poučí vyslaných zamestnancov a deti alebo žiakov o bezpečnosti a ochrane zdravia. O poučení vyhotoví písomný záznam, ktorý potvrdia všetky dospelé zúčastnené osoby svojím podpisom.

5. V prípade pobytovej formy zotavovacieho podujatia je zákonný zástupca žiaka predloží riaditeľovi školy potvrdenie lekára všeobecnej ambulantnej starostlivosti pre deti a dorast o zdravotnej spôsobilosti absolvovať LVVK a písomné vyhlásenie zákonného zástupcu podľa osobitného predpisu.[[4]](#footnote-4))

6. Plnoletí žiaci predložia pred odchodom na LVVK riaditeľovi školy čestné vyhlásenie, že neprejavujú známky akútneho ochorenia a že im nebolo nariadené karanténne opatrenie, ktoré nahrádza písomné vyhlásenie zákonného zástupcu.

7. Vedúci LVVK vypracuje plán organizácie činnosti detí alebo žiakov počas LVVK.

8. Vedúci LVVK predkladá riaditeľovi OUI najneskôr tri dni pred plánovaným začiatkom LVVK dokumentáciu, ktorá obsahuje:

* zoznam detí alebo žiakov vyslaných na LVVK,
* zoznam vyslaných zamestnancov na LVVK,
* záväzné prihlášky a čestné vyhlásenie a bezinfekčnosti žiakov,
* informované súhlasy zákonných zástupcov
* v prípade pobytovej formy zotavovacieho podujatia - návrh časového harmonogramu (dozorov a služieb) vyslaných pedagogických zamestnancov,
* návrh denného plánu organizácie činnosti žiakov počas LVVK
* inštruktor LVVK predkladá riaditeľovi školy denný plán lyžiarskeho výchovno- výcvikového kurzu

**Čl. 7**

**Organizácia LVVK**

1.Organizáciu LVVK zabezpečuje riaditeľ OUI a vedúci LVVK.

2. Vedúci LVVK postupuje podľa pokynov riaditeľa OUI a zodpovedá:

* za riadnu prípravu, bezpečnosť a ochranu zdravia detí alebo žiakov,
* priebeh a organizáciu LVVK
* kontrolu výstroja detí alebo žiakov počas LVVK
* zabezpečuje výchovno-vzdelávaciu činnosť v súlade so školským vzdelávacím programom dbá o dôsledné dodržiavanie denného programu
* môže viesť jedno družstvo detí alebo žiakov, ak tým nie je ohrozený výkon jeho činnosti ako vedúceho LVVK.

3.Vedúci LVVK v súčinnosti so zdravotníkom vopred dohodnú jedálny lístok detí alebo žiakov.

4. Žiaci mladší ako 15 rokov musia mať počas LVVK oblečený reflexný bezpečnostný odev alebo na sebe viditeľne umiestnené reflexné bezpečnostné prvky

5. Po návrate z LVVK vedúci LVVK vypracuje správu o výchovno-vzdelávacej činnosti a priebehu LVVK, zabezpečí archiváciu dokumentácie.

**Čl. 8**

**Personálne zabezpečenie LVVK**

1. Pri personálnom zabezpečení LVVK sa postupuje tak, aby pracovný čas a doba odpočinku vyslaných zamestnancov na LVVK bola v súlade so Zákonníkom práce a kolektívnou zmluvou vyššieho stupňa na príslušný kalendárny rok.

2. Starostlivosť o zdravie žiakov zabezpečuje vedúci LVVK spolu so zdravotníkom

3. Zdravotník je povinný počas doby trvania LVVK byť prítomný na svahu alebo v jeho blízkosti.

4. Vedúci lyžiarskeho LVVK zodpovedá za riadnu prípravu a priebeh LVVK dbá na dodržiavanie denného programu. Zabezpečuje program LVVK a celého zájazdu, riadi prácu lyžiarskeho inštruktora

5.V prípade pobytovej formy zotavovacieho podujatia organizáciu času žiakov mimo LVVK zabezpečuje ďalší pedagogický zamestnanec, ak ho na tento účel určí riaditeľ školy.

6.Inštruktor lyžovania je pedagogický zamestnanec, ktorý spĺňa kvalifikačné predpoklady na vyučovanie predmetu telesná výchova alebo predmetu telesná a športová výchova alebo iný pedagogický zamestnanec s odbornou spôsobilosťou na výkon odbornej činnosti trénera alebo inštruktora športu.[[5]](#footnote-5))

Čl. 9

Úhrada nákladov LVVK

1.Vyslaným pedagogickým zamestnancom, ktorí sú zamestnancami školy, sa náklady spojené s LVVK uhrádzajú z prostriedkov školy poskytovaných na výchovno-vzdelávací proces a prevádzku školy.[[6]](#footnote-6))

2.Pri poskytovaní náhrad výdavkov a iných plnení vyslaným zamestnancom zabezpečujúcim LVVK sa postupuje podľa osobitného predpisu.[[7]](#footnote-7)).

3.Finančný príspevok na lyžiarsky sa poskytuje v súlade s § 3 ods. 3 a § 7 ods. 19 zákona č. 597/2003 Z. z. o financovaní základných a stredných škôl a školských zariadení v znení neskorších predpisov. Ministerstvo pridelí v rámci rozpisu rozpočtových prostriedkov príspevok 150 € na žiaka pre nahlásený počet žiakov v Eduzbere a rozpis zverejní na svojom webovom sídle.

4. V súlade so zákonom môže škola použiť príspevok na pokrytie nákladov na lyžiarsky kurz pre toho istého žiaka najviac jedenkrát počas jeho vzdelávania sa v špeciálnej základnej skole a odbornom učilišti a praktickej škole.

5.Stanovený príspevok na jedného žiaka nie je možné deliť medzi viacerých žiakov.

6.Pokiaľ sa počas roka nahlási na lyžiarsky kurz menší počet žiakov ako bolo uvádzané v Eduzbere, škola je povinná vrátiť finančné prostriedky zodpovedajúce počtu žiakov, ktorí sa aktivít nezúčastnili. Škola je povinná vrátiť aj nevyužité finančné prostriedky, najneskôr však do 10 dní po skončení lyžiarskeho kurzu.

7. Náklady prevyšujúce príspevok 150 € na žiaka spojené s organizovaním LVVK hradí žiakovi jeho zákonný zástupca. Na organizovanie lyžiarskeho výcviku môže finančne prispieť aj občianske združenie „Podaj mi ruku.“

**Čl. 10****Účinnosť**

Táto smernica nadobúda účinnosť od 25.01.2022

Valaská, 24.01.2022 Mgr. Iveta Setváková – riaditeľ školy

Zoznam príloh:

1. ÚLOHY A ORGANIZÁCIA PRÁCE VEDÚCEHO LVVK
2. ÚLOHY A ORGANIZÁCIA PRÁCE INŠTRUKTORA LYŽOVANIA
3. ÚLOHY A ORGANIZÁCIA PRÁCE ZDRAVOTNÍKA LVVK
4. ÚLOHY A ORGANIZÁCIA PRÁCE PEDAGOGICKÉHO PRACOVNÍKA PRE KULTÚRNO-SPOLOČENSKÚ ČINNOSŤ
5. POVINNOSTI ŽIAKOV
6. BEZPEČNOSTNÉ OPATRENIA
7. POUČENIE O BEZPEČNOSTI A OCHRANE ZDRAVIA NA LYŽIARSKOM LVVK
8. ZOZNAM ÚČASTNÍKOV LYŽIARSKEHO KURZU
9. ZÁVAZNÁ PRIHLÁŠKA NA LVVK
10. POTVRDENIE O BEZINFEKČNOSTI

1. ) § 25 ods. 2 písm. a) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov. [↑](#footnote-ref-1)
2. ) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-2)
3. ) § 5 ods. 2 vyhlášky Ministerstva zdravotníctva Slovenskej republiky č. 526/2007 Z. z., ktorou sa ustanovujú podrobnosti o požiadavkách na zotavovacie podujatia. [↑](#footnote-ref-3)
4. ) § 4 vyhlášky Ministerstva zdravotníctva Slovenskej republiky č. 526/2007 Z. z. [↑](#footnote-ref-4)
5. ) § 83 a § 84 zákona č. 440/2015 Z. z. o športe a o zmene a doplnení niektorých zákonov v znení zákona 354/2016 Z. z. [↑](#footnote-ref-5)
6. ) § 4 zákona č. 597/2003 Z. z. v znení neskorších predpisov. [↑](#footnote-ref-6)
7. ) Zákon č. 283/2002 Z. z. o cestovných náhradách v znení neskorších predpisov. [↑](#footnote-ref-7)